Universis presentes litteras inspecturis, officialis Aurelianensis salutem in Domino. Noverint universi quod vir religiosus Joannes, Dei gratia abbas Sancti Benedicti Floriacensis, in nostra presentia constitutus, venditionem quam Philippus de Roncia et Maria ejus uxor fecerunt preshytero parochialis ecclesiae Sancti Benedicti Floriacensis, ad opus presbyteratus ejusdem ecclesiæ, de tribus arpentis vinearum et quadam domo apud Floriacum in feodo sitis, ex parte dicte Marie moventibus, ratam habuit et illam liberaliter concessit, et etiam feodum quod in illis habebat penitus admortificavit, salva decima sua et justitia quas habere in eisdem vineis abbas dignoscitur, que supradictam retinuit coram nobis. Datum anno Domini 1239, mense aprilis.